**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**5/2015. (III.30.)**

**önkormányzati rendelete**

**A temető használatának rendjéről és a temetkezésről szóló** **1/2015. (I.30.)**

**önkormányzati rendelet módosításáról**

*(egységes szerkezetben 2/2021.(III.1) önkormányzati rendelettel)*

Nyírkarász Községi Önkormányzat Képviselő-testülete a temetőkről és a temetkezésről szóló 1999. évi XLIII. törvény 6. § (4) bekezdése, a 40. § és 41. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva - a temetőkről és a temetkezésről szóló 1999. évi XLIII. törvény 40. § (5) bekezdésében meghatározott feladatkörében eljáró Országos Fogyasztóvédelmi Egyesület véleményének a kikérésével – a következőket rendeli el:

**I. Fejezet**

**Általános rendelkezések**

1.§. (1) Nyírkarász Község közigazgatási területén a 4544 Nyírkarász, Petőfi út 323/2, 325, 326 hrsz.-ú köztemetőben lehet temetkezni vagy urnát elhelyezni.

(2) Nyírkarász belterület 471 hrsz.-on található zsidó temető, és a 320/1 hrsz.-en található római temető lezárásra került.

**II. Fejezet**

**Rendelkező rész**

1. **A temető fenntartásáról**

2. §. (1) A köztemető és létesítmények fenntartásáról és üzemeltetéséről az önkormányzat, az általa alkalmazott temető gondnok útján gondoskodik.

**2. A temető infrastrukturális létesítményei**

3. §. (1) Az önkormányzat a tulajdonában és kezelésében lévő temetőben az alábbi feltételeket biztosítja a kormányrendeletben meghatározottak szerint:

a) utat, parkolási lehetőséget

b) ravatalozót, amely magában foglalja a halottak ideiglenes elhelyezésére szolgáló tárolót ás hűtőt,

c) a temető bekerítését, vagy élő sövénnyel való lehatárolását,

d) vízvételi lehetőséget, illemhelyet,

e) a temető parkosítását, az utak fásítását,

f) hulladéktárolását, amelynek gyűjtése veszélyes hulladékot nem tartalmazó és tartalmazható hulladékgödörben történik, megtelte esetén a temető üzemeltetője gondoskodik a hulladék elszállításáról a Kisvárdai Szilárdhulladék lerakóba.

(2) Az infrastrukturális létesítmények állagmegóvása az üzemeltető feladata, az a temetőlátogatók épségét nem veszélyeztetheti.

(3) A köztemetőn belül az elhunyt hűtése és az új sírhely nyitása az üzemeltető feladata.

(4) A temetés és a gyászszertartás időpontját a hozzátartozók, a gyászszertartást végző személyekkel közösen határozzák meg. Azonos napon történő temetések esetén az időpontokat úgy kell meghatározni, hogy azok egymást ne zavarják.

(5) A ravatalozó a temetés előtt egy órával kerül megnyitásra.

**3. A temetési helyek feletti rendelkezési jog**

4. §. (1) A temetési hely feletti rendelkezési jog időtartama:

a) koporsós betemetés esetén, illetve rátemetés napjától számított 25 év

b) urnafülke esetén 10 év

c) urnasírhely esetén 25 év

d) sírbolt esetén 60 év.

(2) A temetési hely feletti rendelkezési jog újraváltható. A temetési hely megváltási, illetve az újraváltási díjait az 1. számú melléklet tartalmazza.

.

**4. Temetési szolgáltatás, egyéb vállalkozói tevékenységek**

**ellátásának rendje**

5. § (1) A vállalkozásszerűen munkát végzők által fizetendő temető fenntartási hozzájárulási díjat az 1. számú melléklet tartalmazza.

(2) A temető létesítményeinek, az üzemeltető szakszemélyzetének igénybevételéért a temetkezési szolgáltatók által fizetendő díjat az 1. számú melléklet tartalmazza.

(3) A temetőn belüli tevékenységek ellátására kötelező az üzemeltető szakszemélyzetének igénybevétele.

**5. Temetkezési helyekre és a temetkezésekre vonatkozó szabályok**

6. §. (1) Az egyes temetkezési helyekért – a köztemetés céljára szolgáló sírhelyek kivételével – az eltemettetőnek, illetve az eltemetésre kötelezettnek díjat kell fizetni. A díj mértékét a rendelet 1. számú melléklete tartalmazza.

(2) A sírhelyek egymástól való távolsága 60 cm, a sorok közötti távolság 100-120 cm. A sírdombok magassága maximum 50 cm lehet.

(3) Az urna a koporsós temetési helyre rátemethető. A sírba elhelyezett 2, illetve 3 koporsón kívül még 2, illetve 3 urna is temethető. Koporsóban történő rátemetés alkalmazása nélkül a sírban még 4 urna helyezhető el. Rátemetésnél az urna a koporsós temetési hely használati idejét nem hosszabbítja meg.

(4) A sírjel- síremlék – mérete nem lehet nagyobb a temetési hely külső méreténél.

7. §. Hamvasztásos temetés esetén az urnába helyezett hamvak temetési helyei: urnafülke, urnasírhely, koporsós temetési helyre történő rátemetés.

8. §. (1) A felravatalozott koporsót – az eltemettető kívánságára – a búcsúztatás megkezdéséig nyitva lehet tartani.

(2) Nem lehet nyitva tartani a roncsolt állapotban lévő, vagy oszlásnak indult holttest koporsóját.

**6. Síremlék, sírjel állítás, sírhelygondozás**

9. §. (1) A sírhely felett rendelkezni jogosult által a temetési helyen belül végezhető munkák:

a) dísznövények ültetése, ápolása

b) olyan növény ültetése, amely magassága nem haladja meg az 1,5 métert.

c) kegyeleti tárgyak elhelyezése

(2) Kegyeleti tárgyat elhelyezni még az üzemeltető engedélyével a Jézus keresztnél lehet.

(3) A sírhely felett rendelkezni jogosult köteles a sírhely gondozását, gyomtalanítását rendszeresen elvégezni.

10. §. A temető fenntartója az új sírparcellák megnyitása előtt köteles gondoskodni a változásokat tartalmazó temetőtérkép elkészítéséről és annak a temető bejáratánál történő kifüggesztéséről, évente azt a változásokkal kiegészíteni.

**7. A temető működési rendje**

11. §. (1) A temető nyitva tartása

a) nyári időszámítás esetén: 7.00 órától-20.00 óráig

b) téli időszámítás esetén: 8.00 órától-16.00 óráig

Október 29-én, 30-án, 31-én, november 1-én, 2-án a temető 8.00 órától 21.00 óráig nyitva tart.

(2) A nyitva tartás rendjét a temető bejáratánál ki kell függeszteni.

(3) A temetőben a kegyeleti tárgyakat, a sírokra ültetetett növényeket, síremléket beszennyezni tilos, kegyeletsértő tevékenységet, magatartást a temetőben végezni, tanúsítani tilos.

(4) A sírhelyek között hulladék nem tárolható. Szemetelni tilos.

12. §. (1) A temetőbe gépkocsival csak a temetkezési szolgáltató, a gyászszertartást végző, a hulladékelszállító, és mozgáskorlátozott személy hajthat be. A behajtás díjtalan.

(2) A temető területére kutyát bevinni- a vakvezető kutya, munka- és szolgálati kutya kivételével – tilos.

13. §. (1) A sírok és az urnasírok kerítéssel – szilárd falazatú, sövény- nem határolhatók el.

(2) A temetőben gyertyát égetni legkésőbb a zárási időt megelőző egy óráig szabad. Tűzveszélyt nem okozhat.

(3) A temetőben munkájukat végző vállalkozók tevékenységük során a rendeletben foglaltakat kötelesek betartani. Munkájukkal a látogatók kegyeleti érzéseit nem sérthetik, a szomszédos sírokban és a temető infrastrukturális létesítményeiben kárt nem okozhatnak.

14. §. (1) Az üzemeltető hozzájárulása szükséges építőanyagnak a temetőbe való beszállításához, építési vagy bontási munkák elvégzéséhez, valamint sírkövek, síremlékek temető területéről történő kiszállításához.

(2) A panaszok ügyintézése az üzemeltető feladata.

**III. Fejezet**

**Záró rendelkezések**

15. §. (1) Ez a rendelet 2015. április 1-én lép hatályba.

(2) A rendelet a hirdetőtáblán 2015. március 30. napján kihirdetésre kerül.

(3) Hatályát veszti Nyírkarász Község Képviselőtestületének a temetőkről és a temetkezés rendjéről szóló 4/2001. (IV.19.) ÖKT. sz. rendelete.

Szalmási József dr. Kósa Levente

polgármester jegyző

1.melléklet [[1]](#footnote-1)

**I.A sírhelyek méretei** (mélység x szélesség x hosszúság centiméterben)

1. Koporsós temetés:
2. egyes sírhely: 200x90x200
3. kettős sírhely: 200x180x200
4. gyermek sírhely: 150x60x160
5. Sírbolt:
6. egy koporsó befogadó kapacitás: 200x90x200
7. kettő koporsó befogadó kapacitás: 200x180x200
8. hármas koporsó befogadó kapacitás: 200x270x200

1. Urnafülke:
2. egy személyes: 30x30x50
3. két személyes: 60x60x50
4. Urnasírhely:
5. egy személyes: 50x40x40
6. két személyes: 50x40x90
7. három személyes: 50x40x120
8. négy személyes: 50x40x160

II. Temetési hely megváltási, illetve újraváltási díjai (bruttó Ft.):

1. Koporsós temetési helyek megváltási és újraváltási díjai 25 évre:
2. egyes sírhely: 25.000,- Ft
3. kettős sírhely: 25.000,- Ft
4. gyermek sírhely: 25.000,- Ft
5. Sírbolt temetési helyek megváltási és újraváltási díjai 60 évre:
6. egy koporsó befogadó kapacitás: 25.000,- Ft
7. kettő koporsó befogadó kapacitás: 38.000,- Ft
8. hármas koporsó befogadó kapacitás: 44.000,- Ft
9. Urnafülke megváltási és újraváltási díjai 25 évre: 25.000,- Ft
10. Urnasírhely megváltási és újraváltási díjai 25 évre:
11. egy személyes: 30.000,- Ft
12. két személyes: 38.000,- Ft
13. három személyes: 44.000,- Ft
14. négy személyes: 44.000,- Ft

III. Egyéb díjtételek (bruttó Ft.):

1. A temetőben a vállalkozásszerűen munkát végzők által fizetendő temető fenntartási hozzájárulási díj:

1.650,-Ft

1. A temető létesítményeinek, az üzemeltető szakszemélyzetének igénybevételéért a temetkezési szolgáltatók által fizetendő díj:

60.000,- Ft

1. A nem helyben eltemetett halottak hűtési díja: alapdíj 2000.-Ft, + napi 1000.-Ft

1. módosította a 2/2021(III.1) önkormányzati rendelet [↑](#footnote-ref-1)